DĖL LĖŠŲ SKYRIMO

2020 m. liepos 13 d. Nr. DĮV-657

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 5 punktais, Šilalės rajono savivaldybės tarybos 2020 m. birželio 26 d. sprendimu Nr. T1-174 „Dėl Šilalės rajono savivaldybės tarybos 2020 m. vasario 21 d. sprendimo Nr. T1-39 „Dėl Šilalės rajono savivaldybės 2020 metų biudžeto patvirtinimo“ pakeitimo“, atsižvelgdamas į uždarosios akcinės bendrovės „Migelis“ direktoriaus 2020 m. gegužės 18 d. prašymą:

1. S k i r i u iš Komunalinio ūkio ir turto programos (Nr. 11) Savivaldybei priklausančių visuomeninės paskirties pastatų aplinkos tvarkymo priemonės (Nr. 11.01.04.05.) Savivaldybės biudžeto lėšų (151) uždarajai akcinei bendrovei „Migelis“ (toliau – Programos vykdytojas) 7600,00 (septynis tūkstančius šešis šimtus eurų 00 ct) Eur nuotekų valymo įrenginiams su montavimo darbais pirkti ir įrengti Paršežerio ežero rekreacinėje teritorijoje (žemės sklypo plotas 5,0175 ha, unikalus Nr. 8754-0001-0285), esančioje Ežero g. 20, Požerės k., Laukuvos sen., Šilalės r. sav.

2. P a v e d u:

 2.1. Šilalės rajono savivaldybės administracijos (toliau – Administracijos) Turto valdymo ir ekonomikos skyriui parengti Lėšų naudojimo sutartį su Programos vykdytoju dėl šio įsakymo 1 punkte įvardytų lėšų panaudojimo;

 2.2. Administracijos Buhalterinės apskaitos skyriui pervesti lėšas šio įsakymo 1 punkte nurodytam Programos vykdytojui pagal sudarytą Lėšų naudojimo sutartį;

 2.3. paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

# Administracijos direktorius Valdemaras Jasevičius